Cu mic, cu mare, cei 30.000 de biclişti s-au adunat în centrul Moscovei încă de la primele ore ale zilei. Cei mai mici dintre ei s-au lăsat purtaţi în cărucioare speciale, în timp ce alţii au încălecat pe şa.

În ultimii ani, mersul cu bicicleta a devenit un sport preferat printre locuitorii Moscovei. Ei se plâng, totuşi, că puţini şoferi le acordă prioritate pe străzi. În capitala Rusiei sunt peste trei milioane de biciclete, dar prima pistă specială pentru biciclişti a apărut abia în urmă cu trei ani.

Autorităţile din metropola rusă spun că, în ultimii trei, în Moscova au fost construiţi 146 de kilometri de piste, în special în parcuri. Iar pentru cei care nu au bicicleta proprie, au fost înfiinţate peste 150 centre de închiriere, care pun la dispoziţie celor interesaţi 2.500 de astfel de vehicule.